李世民

李世民係大唐第二任皇帝，係李淵個仔。佢做皇帝年間，年號貞觀。

響玄武門之變之後，亞爸李淵退位，李世民做咗皇帝。佢治下國勢大盛，後人稱貞觀之治。死後廟號太宗，所以又叫唐太宗。死後傳位畀九仔李治。

生平 
李世民喺598年出世，當時係隋朝。嗰陣時李家已經係貴族。617年李家開始出兵反隋朝。後來李家成功攻入長安建立咗大唐，亞爸李淵做皇帝，李世民就做咗秦王。之後李世民成日都出征，終於收服咗地方上其他勢力。

李世民做咗秦王嗰陣，阿哥李建成同細佬李元吉唔妥李世民，武德九年六月初四庚子日，李世民就設下玄武門之變殺咗阿哥同細佬，重逼咗亞爸李淵退位。結果李世民就成為唐太宗，改元貞觀。

喺李世民治理下大唐國勢大盛，四方外族個個都稱唐太宗為天可汗，而對內就人人都豐衣足食，甚至連夜晚黑都可以唔使閂門。後人稱貞觀之治。

李世民喺649年死，享年50歲，死後初謚文皇帝，經歷李治、李隆基時代，累加謚號叫做文武大聖大廣孝皇帝。

屋企

皇后
長孫皇后

妃嬪
韋貴妃
楊貴妃
燕德妃
鄭賢妃 
徐賢妃
陰妃
楊妃
楊婕妤
蕭美人
崔才人
蕭才人
武才人
王氏

仔女

仔 
恒山愍王李承乾
楚王李寬
吳王李恪
濮恭王李泰
李祐
蜀悼王李愔
蔣王李惲
越敬王李貞
晉王李治
紀王李慎
江殤王李囂
代王李簡
趙王李福
曹恭王李明

女
襄城公主
汝南公主
南平公主
遂安公主
長樂公主 
豫章公主
高陽公主
金山公主
晉陽公主
常山公主
新城公主

唐朝書家——李世民
 沉醉唐風——唐朝歷史文化專站

大唐皇帝
世民
玄武門之變